cyanic-selkie/wikianc huggingface dataset:
España
Geografia
El relievi d'España se carateriza pol sel albondu elevau, tien una artura meya e 660 metrus i es mu montañosu si lo comparamus con el restu de paisis d'Uropa, ecetuandu Suiça, cuya artura meya es una mijina mayol. Ena España peninsulal, el relievi s'articula alreol duna gran Meseta Central que ocupa la mayol parti del centru la península ibérica i que tien una altol meia de 660 m. Aparti la meseta, está la Bahura el Ebru nel noresti i la del Guadalquivil, nel sul.
Los sistemas montañosus d'España son mu numerosus i ocupan abati la metá el territóriu nacional. Los Pirineus nel noresti i los Sistemas Béticus nel suresti son las serranias mas elevás i s'assitian pohuera la Meseta Central. Arrodeandu a ésta, está la Serrania Cantábrica nel norti, el Sistema Ibéricu nel esti i la Sierra Morena nel sul. Por endrentu la Meseta Central está el Sistema Central i los Montis de Toleu.
A España pretencin dos archipiélagus d'enterés geográficu: las islas Canárias i las Balearis. D'España tamién son angunus otrus encravis costerus nel norti d'África cumu son las ciais de Ceuta i Melilla, las islas Chafarinas, las Alucemas i los peñonis de Alucemas i Vélez de la Gomera.
La costa española, está bañá pol océanu Atlánticu i los maris Cantábricu i Mediterráneu. Presenta una gran divelsiá de prayas, barrancus i rias. La costa arta i articulá con rias i cabus es más predominanti nel norti i enas islas Canárias, mentris que la costa bahera con prayas i calas es más própia el sul i del esti.
Climi
El climi d'España nu es omogéneu, pola situación la península Ibérica entri las latitús 36º i el 46º N, nel cantu ociental del continenti uropeu. Pudria izil-se qu'el climi d'España eberia tenel una veltienti mayoritariamenti el climi mediterráneu, peru tamien la situacion está afectá pola caraterística montañosa el territóriu i el climi marítimu de la costa oesti del Atlánticu, ena su fachá norociental, habiendu ibielnus mas rigurosus de los que pudrian asperal-se. Dessistin nel estremu sul amás, traças e climi sutropical secu, sobri tó en Almeria i Múrcia.
Sociedá
Una sociedá es la organización conjunta d'endividus (sociedá umana) o de animalis (Sociedá Animal) que compartin finis i comportamientus i se relacionan entri ellus pa hormal una comunidá.
España
Olganiçación territorial
España es un estau entegrau por nacionaliais i regionis, organiçás territorialmenti en 17 comuniais autónomas i 2 ciais autónomas, que tienin albondu nivel d'autonomia, pueris legislativus, presupuestárius, almenistrativus i ejecutivus enas competencias esclusivas qu'el Estau les garantiça por mé la Constitucion i de ca Estatutu d'autonomia.
Sociedá
El estudiu delas sociedais animalis es tratau pola sociobiologia o pola etología social, mentris que las sociedais umanas son analizás polas céncias socialis, comu la sociología, l'antropología i la economía.
España
Olganiçación territorial
Ca comuniá autónoma se devii nuna o várias províncias, hiziendu un total de 50.
Sociedá
Ogañu tamién los físicus s'están enteresandu pol estudiu de los cambeus socialis dendi la perspectiva delos sistemas complejus. Estu á dau lugal ala nacencia dela sociofísica i dela econofísica.
España
Endependentismu
Endretu el estau español, ain angunus movimientus endependentistas ligaus a nacionalismus periféricus, sobri tó en Cataluña i País Vascu. Nestas regionis, dessistin partius políticus que landean la endependencia, i otros que se muevin entri posturas autonomistas i otras abieltamenti endependentistas.
Sociedá
En una aceción mas amplia entovia, se palra de sociedais virtualis p'aquellas que se crian a través de la interación en el ciberespaciu i dela sociedais artificialis p'aquellas que horman entidais artificialis talis comu ordenaoris, i robots, etc.
España
Demografia
España a pasau de tenel 40.499.799 abitantis a 1 jeneru de 2000, a cobihal a 46.745.807 d'abitantis a 1 jeneru de 2009. La densiá de puebración, de 91,13 ab/km², es menol que la de la huerça d'otros paisis d'Uropa Ocidental i la su distribucion a lo largu del territóriu es mu irregulal. Las zonas mas puebrás se concentran ena costa i alreol de Madrid, qu'es la tercera ciá uropea mas pueblá, por cuantu qu'el restu del interiol s'alcuentra mu debilmenti ocupau.
Estória
Ain huertis endicius d'ocupación umana de la península dendi un pasau remotu, comu son las numerosas pinturas rupestris que dessistin por tol territóriu.
Erodium mouretii
Erodium mouretii es una espécii botánica yerbácia i perenni pretenecienti a la família las heraniácias. Se le consieraba un endemismu marroquín, hata el su descubrimientu a meyaus de los añus setenta del sigru passau enas sierras centralis de la província de Baajós (Estremaura). Pol mé la su escasa presséncia i a la dispelsión las sus puebracionis s'alcuentra protehia, ya que está catalogá cumu espécii vurnerabri.
España
Estória
El territóriu que ogañoti componin España i Portugal estaba ogañazu compuestu d'albondu puebrus deferentis, comu los celtas i los puebrus iberus. La península tamién hue abitá por colonus gregus i fenícius. Nostanti nengunu de los puebrus de la península compusu un gobielnu únicu. Anque ubiesi nese tiempu emportantis cevilizacionis entovia por estuyal comu es el casu de Tartessus.
Se considera qu'en el añu 19 enantis de Cristu tola península estaba conquistá polos romanus, dandu-se escomiençu a la crunologia la era ispánica.
Erodium mouretii
Abitaeru
Esta espécii s'alcuentra pressenti en canchalis cuarcíticus comprendius entri los 400 i 800 metrus d'artitú, enraizandu en grandis grietas con albundosa matéria orgánica (mayoritariamenti d'orihin vehetal, inque enriqueziu con nitróhenu proceenti las cagás las avis qu'abitan enos própius canchalis).
España
Roma
Duranti el periodu romanu, las tierras denominás d'Ispánia pasarun por angunas alteracionis almenistrativas. Nel periodu republicanu, dessistian las províncias d'Ispánia Citeriol i d'Ispánia Ulteriol. En 27 a.C., el general Agripa crió las províncias: Tarraconense, enantis Ispánia Citeriol, la Bética i la Lusitánia a partil la Ispánia Ulteriol. En 216 se crió la Nueva Ispánia Citeril Antoniniana, ena región noroesti la península, mas o menus ondi ogañu está Asturias. Dioclecianu reunió toas esas províncias endispués pa holmal la Diócesis d'Ispánia.
Erodium mouretii
Descrición
Pressenta un gran rizoma linificau i las sus enfrorescéncias tiinin de 5 a 10 froris, las cualis son ermafroitas i suzigomórficas.
Destribución
Es una pranta caraiterística del norti d'África. Nu estanti, dessistin pequeñas i dispelsas puebracionis nel suroesti la península ibérica. Se postulan dos teorias pa exprical esti hechu, dambas dos basás nel caráitel zoocóricu la pranta:
España
Réinu Visigodu
A partir el sigru II Roma escomenció a perdel la su enfluéncia sobriIspánia. Comu consecuéncia del debilitamientu del Empériu Romanu i la incapacidad desti de defendel los arrayus del territóriu de las tribus gelmánicas, las cualis dendi el sigru III hata el V, cruzaron la península ibérica los suevus, los vándalus i los alanus. Sobri 409 o 410 chegarun a través de los pirineus unos 30.000 suevus, qu'eran el pueblu germánicu con mayol complejiá. Ocuparun el noroesti la península i afundarun un réinu con capital en Braccara.
Nel añu 416 entran ena península los visigodus (godus del esti) comu aliaus de Roma pa derrotal a los alanus i a los vándalus que s'abian apoderau de parti della. Vencin a los dos puebrus i afundan un réinu nel sul de la ogañoti Fráncia, con sé en Tolosa. Pocu a pocu el réinu se hue espandiéndu acia el sul asolviendu definitivamenti a los otrus puebrus herlmánicus que s'abun asentáu ena península i muan la su capital a Toleu.
España nesi entoncis non cayó nel periodu d'alfabetismu nel que se sumió toa Uropa nesi tiempu i que se conoci comu la Eá Oscura (Arta eá meya), puestu que los visigodus eran los mas romanizaus de los puebrus bárbarus. Mantuvierun el sistema legal romanu, la estructura almenistrativa que ya dessistia, las enstitucionis i los archivus estóricus. Tamién acetarun la religión predominati de mó que el creu oficial hue el catolcismu, dendi qu'el rei Recaredu persiguiera a los arrianus i acabijara con ellus.
Islam
En 711 los musulmanis lideraus por Tariq entrarun ena península a petición de parti de la nobreza goda contrária al rei Rodrigu, i posterilmenti vencierun al rei ena batalla de Guadalete. Nese momentu escomiença el periodu islámicu ena península ibérica.
Afundarun el réinu d'Al-Ándalus, que aluegu endispués el emir Abderramán I conviltió en Emiratu endependienti del de Damascu. Abderramán III crió el Califatu de Córduba, endependizándu-se definitivamenti del de Bagdad.
Nessi tiempu hue pa Al-Ándalus cortinu, anque hue tamien el de mayol prosperiá i esplendol. La ciá de Córduba (la capital) se convirtió ena ciá mas grandi i mas culta de la Uropa meyeval. El Califatu sigiú dessistiendu hata el añu 1031 nel qu'el réinu omeya se hizu añicus, dandu lugal a los réinus de Taifas.
Reconquista
Los pruebrus critianus tentarun defendel-si i angunus s'agruparun enas montañas d'Asturias. Prontu escomençarun los luchis por el territóriu. La primera vitória (sigún la holma d'escrebil la estória polos cristianus) a la escontra los musulmanis hue emprendia por Don Pelayo ena Batalla de Covadonga (la Cueva de la Señora). Dendi essi momentu las vitórias se iban sucediendu i los primerus núcleus de resisténcia van a crecel i espandelsi. Anque ena realidá la Reconquista non hue una coperación entri los reis cristianus a la escontra los musulmanis, por que los reinus cristianus luchaban entri ellus, por el pudel, sucesionis al tronu o pola endependéncia.
Los musulmanis tuvierun que pedil ayua en dos ocasionis a los réinus del norti d'África dandu lugal a las envasionis de los Almoades i la de los Almorávides, frenadu la espansión de los réinus cristianus. Pocu a pocu esus réinu se huerun definiendu más nítidamenti i conquistandu mas territóriu hata que al final de la eá meya queaban ena península los de: Castilla, Lión, Aragón, Navarra i por parti de los musulmanis solu el Réinu de Graná. Sabel I de Castilla Nesti puntu es quandu puei consideral-si que España tien nacéncia comu pais, porque ya dessistia el concetu d'España comu tolos réinus de la península, peru hue con la unión de los réinus de Castilla i Aragón, la conquista de Graná i de Navarra, esta queó comu la porción mas grandi de la península i por essu acabijarun desinándu-la con el nombri.
La Conquista d'América
Conos reis Católicus Castilla escomençó una política de finaciación d'exploracionis marítimas, rivalizandu con Portugal, que nesi momentu era la poténcia marina. Con el descubrimientu d'América, España emprencipió la conquista del nuevu mundu tantu por finis económicus comu religiosus i acabijó firmandu con Portugal el tratau de Tordesillas medianti el cual dambus paisis se repartían el contienti.
A España chegarun grandis cantidadis d'oru i prata, peru non se supun aprovechal adecuadamenti. Gastaran-se cuasi toas en sufragal los gastus e las guerras en Uropa pa mantenel la egemonia i los territorius uropeus. L'economia del pais se golvió dependienti de las colonias i otras actividadis comu el comerciu no huerun suficientimenti desarrollás, comu nel casu d'Olanda, essu hizu que la monea perdiera valol i ubieran albondu crisis económicas.
Dinastía de los Asburgus
El Empériu español arcançó el su puntu cimeru baju esta dinastia cuyu primel representanti hue el rei Carlos I, que tamién lo era del Sacru Imperiu Romanu Germánicu.
Endispués de la abdicación del rei, los sus cumprius territórius se devierun en dos partis, una baju el control de Helipi II d'España i otra baju el control de Fernandu, (los sus sucesoris gobernarun Áustria hata el sigru XX). Felipe II unificó las coronas española i portuguesa.
Nel añu 1640 Portugal consigui la su definitiva endependéncia i ochu años endispués lo hazin los Paisis Bajus pusiendu assina fin a la guerra de los Ochenta Añus. El Rei Carlos II espena sin tenel descendienti en 1700 i escomiença la guerra de sucesión que gana el Borbón Felipe d'Anjou i escomiença una nueva dinastia.
Dinastia de los Borbonis
Cona chegá del nuevu rei tamién chegan las reholmas i la modernizacion del país. El rei abolió total o parcialmenti los fuerus i derechus fiscalis de la Corona d'Aragón, peru nu los de las  províncias vascas i navarras que comu parti de Castilla permanecierun fielis a él duranti la guerra. Tamién hizu rehormas albondu pa aposimal el su nuevu reinu al mó centralizau del su país.
Se huchea comu peridu de la Ilustración política en España al tiempu qu'abadan los reinaus de los borbonis dendi Felipe V hata Carlos IV, quien acabija el su reinau abruptamenti en 1808 recojiendu el movimientu del sigru de las luzis que s'inicia en Fráncia i qu'es l'antesala de la Revolución francesa.
Nesti meyu tiempu se sucedin la envasión francesa i la primera restauración borbónica una vezi concluia esta i es el esmiençu de la emancipación de los territórius españolis en América.
Con el reinau de Isabel II se producin las guerras Carlistas i la completa inestabiliá política del país. En 1868 Isabel II es derrocá i los políticus españolis emprencipian a landeal una pressona pa ocupal el tronu d'España, cosa qu'es artu dificultosa i que finalmenti consiguin ena figura de Amadeu I. El rei aguanta nel pudel por un periou mu cortinu de tiempu, solu 3 añus i anti el abandonu del rei i la imposibilidá d'alcontral otru candidatu, nu quea otra que proclamal la I República, la cual fracasa estrepitosamenti i de nuevu se produzi la Segundera restauración borbónica ena pressona de Alfonsu XII, iju d'Isabel II.
Segundera república i Guerra cevil
Al atrás las eleccionis de 1931 enas que los partius republicanus ganan enas ciais, el rei Alfonsu XIII abandona el pais i s'instaura la II República, que tien un periodu de via mu cortu i agitau. En júliu de 1936 estampana la Guerra Cevil.
Etapa franquista
Francisco Franco se convirtió en dictaol nel incíciu de la guerra cevil i salió venceol della. El su gobiernu hue tipicamenti autoritáriu i de partiu únicu. Anque abia semejanzas con las ideologias fascistas, España se mantuvu neutral duranti la II gerra mundial, sólu mandandu el apoyu de la Devisión Azul a las potencias del Eji. Endispués d'acabijá la guerra i nel periodu conociu comu Guerra fria, el pais s'alió con el bloque capitalista i consiguió rompel el aislamientu i l'autarquia a la que se le sometió por parti de las nacionis venceolas nel conflitu de la II Guerra Mundial, al entral en 1955 a holmal parti de las Nacionis Unias.
Duranti la décaa de 1960 España pasó por una fasi de crecimientu económicu, propiciau pola espansión del turismu i pola entrá de divisas de los emigantis.
Transición a la democrácia i actualiá
Normalmenti se sueli consideral que la transición española abada un periodu comprendiu entri la muerti de Francu, acaecia en 1975 i el triunfu del Partiu Socialista en 1982.
El rei Juan Carlos tuvu un emportanti papel ena transición democrática española. Entri las medias relevantis del presienti nombrau por el rei, Adolfu Suárez están:
Nel añu 1986 España juntu con Portugal entró nel Mercau común Uropeu, que más tardi vendria a sel la Unión Uropea.
En 1996 el Partiu Populal, de derecha, ganó las elecionis i hue nombrau presienti José María Aznar. En 2000 golvió a ganal con mayoria asoluta.
Duranti la democrácia, España conoció un crecimientu ecómicu sin precedentis ena su estória, anque hue mu afetá pola crisis económica de 2008, aportandu el desempleu al 21% en 2011. Esse añu el Partiu Populal ganó las elecionis generalis anticipás por mayoria asoluta.
Economia
La economia d'España, lo mesmitu que la su puebración es la quinta mas grandi de la Unión Uropea i chascandu en términus absolutus es la novena economia mundial. En terminus relativus o de Parirá del puel adquisitivu, s'alcuentra tamien entri las mayoris del mundu.
Turismu
España es el segunderu pais el mundu que recibi más turitas, sigún datus dela Organización Mundial de Turismu, namás por detrás de Fráncia, i disfruta duna cuota del 7% del turismu mundial, por alatri d'Estaus Unius i d'Itália.
El turismu le reportó a España 37.500 millonis d'euros duranti l'añu 2004, lo que l'assitió een segundera posición n'ingresus económicus, aculá de Estaus Unius, que ingresó 75.000 millonis d'euros en 2004 (el 12% 'el total), i por alatri de Fráncia (33.900) e Itália (29.600).
Entri jeneru i noviembri de 2005 recibió un total de 52,4 millonis de turistas, un 6,2% más de los registraus nel mesmu tiempu el añu anteriol, sigún datus del Menistériu d'Endustria, Turismu i Comerciu.
Coltura
La coltura española hundea las sus raicis enas incluencias que los diferentis puebrus an dejau tras su pasu pola península o con el pasu los sigrus. Amás de la estória, la geografia i la presencia del mari Mediterráneu án ayudau senificativamenti ena holmación de la cultura d'ogañu.
Anque ái un patrimóniu común a tolos españolis, la marcá singularidá de las sus regionis án dau lugal a múltiplis manifestacionis culturalis a lo largu de tol territóriu. Estas manifestacionis an teniu reflexu en tolos campus; artis, tradicionis, literatura, luengas i dialeutus, música, gastronomia, etc.
Luengas
En el territoriu español se palran albondu luengas. El castellanu o español es la luenga oficial en tol territoriu i amás es la luenga materna dela huerça la puebración. Otras son el catalán qu'es oficial en Cataluña, la Comunidá Valenciana (ondi se la conoci con el nombri de valencianu) i las Islas Balearis. El euskera es oficial en el País Vascu i ena parti norti de Navarra, mentris que'l gallegu es oficial en Galícia. El ocitanu se palra en el Valli de Arán, ondi se conoci con el nombri de aranés, huendu oficial en toa Cataluña.
Amás d'estas, se palran otras luengas o dialetus romancis que no son oficialis enos lugaris ondi se gastan. Son el aragonés, que se palra ena zona norti de Aragón, el asturianu-lionés o babli que se gasta en Asturias, al oesti de la Comunidá de Castilla i Lión i en el norti de Portugal (mirandés), el cántabru o montañés que se palra en Cantabria, el estremeñu que se palra ena zona norti d'Estremaúra, i A fala, que se gasta en tres monicípius d'esta región, cerca del arrayu con Portugal. El portugués tamién se palraba en angunus monicipius ena zona del arrayu con Estremaúra, peru ogañu está abati olvidau.
Sui generis
Sui generis (prenunciación latina [ˈsʊiː ˈɡɛnɛrɪs], prenunciación estremeña [ˈsuj ˈhɛnɪɾɪh]) es una locución latina que senifica "del su própiu géniru u espécii", i que se gasta pa denotal qu'aquellu a lo que se aprica es dun géniru u espécii mu singulal i ececional. El términu hue criau pola filosofia escolástica pa endical una idea, una entiá u una rialiá que nu puei sel encluia en un concetu mayol.
Envejecimientu
El envejecimientu o senescencia es el conjuntu de modificacionis morfológicas y fisiológicas que aparecin comu consecuencia la acción del tiempu sobri los seris vivus, que suponi una disminución la capacidá d'adaptación en ca unu los órganus, aparatus y sistemas, así comu la capacidá de respuesta a los agentis lesivus (noxas) qu'incidin en el individu. El envejecimientu los organismus y particularmenti el nuestru comu especi humana, á síu motivu de preocupación dendi hazi años.
La nuestra esperanza de vía á aumentau significativamenti en los últimus añus. El envejecimientu la población pué consideralsi un éxitu las políticas e salú pública y del desarrollu socioeconómicu manqui tamién es un retu pa toa sociedá ya que debi adaptalsi a esta nueva realidá. Con el envejecimientu, prencipia una seri de procesus e deterioru paulatinu d'órganos y las sus huncionis asociás. Una hartá enfermedadis, comu ciertus tipus e demencia, enfermedadis articularis, cardíacas y argunus tipus e cancru án síu asociaus al procesu d'envejecimientu.
Por esti motivu la investigación a nivel celular d'esti procesu á recibíu especial atención. Uno los hallazgus relevantis es que las células normalis están programás pa un númeru determinau de rondas divisionalis. Ca cromosoma posee en los sus extremus una seri de secuencias altamenti repetitivas y no codificantis denominás telómerus. Debíu al mecanismu de replicación del ADN las células, los telómerus se van acortandu con las sucesivas divisionis. Estu se ve atenuau pola existencia d'una enzima llamá telomerasa que realiza la replicación telómerica. Sin embargu, la actividá telomerasa hunciona en células embrionarias, pero se inactiva en células somáticas, lo que conlleva un acortamientu progresivu los telómerus cromosómicus; cuando'l tamañu los telómerus llega a un ciertu nivel mínimu, se desencadenan mecanismus que conducen a la muerti celular. Por esta razón, el acortamientu telómericu s'á asociau con el procesu d'envejecimientu celular. D'esta forma, el largu los telómerus representaría una especi de reloj genéticu que determinaría el tiempu de vía las células.
Internacionalmenti, en 1984 s'admitió por conveniu, qu'ancianu es toa persona mayor de 65 añus, edá coincidenti con la jubilación.
Radicalis libris
El envejecimientu está asociau con una produzión escesiva de radicalis libris y las alteracionis en los mecanismus d'adaptación a ichus radicalis. Un radical libri se crea a partil d'un enlaci débil dondi un electrón queä sin pareja. Estus radicalis libris son mu inestablis, polo que reazionan con facilidá pa encontral el electrón necesariu pa logral la su estabilidá. Una vezi que roban un electrón a otra molécula ésta se convertirá en un radical libri y asín se forma una cadena jata qu'irrumpin con una célula viva.
Junta d'Estremaúra
La Hunta d'Estremaúra (oficialmenti en castellanu: Junta de Extremadura) es el órganu colegiau qu'exerci las huncionis propias del Goviernu la comunidá utónoma d'Estremaúra. Amás, dalcuerdu conas diretricis generalis el Presienti, estableci la política general, deriji l'almenistracion la Comuniá Autónuma i ejerci la hunción ehecutiva i la potestá regramentária nel marcu la Costitución Española i el Estatutu d'Estremaura.
La Junta d'Estremaura la componin el Presienti, el Vicepresienti u Vicepresientis i los Conseherus (ministrus rehionalis). Ca Conseheru está al frenti duna Conseheria i son nombraus i separaus librementi pol Presienti, dandu cuenta a la Asamblea d'Estremaura.
Ogañu el Presienti la Junta d'Estremaura es María Guardiola (dendi las elecionis el 2023).
Atijus
Junta d'Estremaura
Lengua ingresa
L'ingrés es una lengua que tien el su origin en Ingalaterra. Tien unus 400 millonis de palrantis nativus, enqui cumu lengua franca mundial el numiru pressonas que l'gastan puei sel de 1.000 millonis.
Familia Luenguistica
L'ingrés correspondi a la familia e las Lenguas Germánicas
Es descendienti d'idiomas palraus polas tribus helmánicas d'Anglos, Sahonis i Hutos assitiaus ena parti suroriental d'Inglaterra nel sigru V, dihundienusi posteriormenti sobri territorius ocupaus pol luengas celtas qu'antaño vivierun n'Escocia, Gales, Cornualles i Irlanda. Esti ingrés es coñociu cumu ingrés antigu enfruiu pol noruegu antigu. L'invasión normanda de 1066 hizu que la luenga e curtura huera el francés, manteniendosi ena alministración de husticia hata'l sigru XVIII. L'ingrés hue la luenga pupulal desprestihiá hata'l sieglu XV, coñociéndosi cumu ingrés meiu. Nesta epuca s'entrouherun parabras d'orihin latinu, qu'antaño holmarón la mitá el vocabulariu. L'inglés perdiú la mayol parti de las enflexiones propias del hermánicu. Hacia l'añu 1500 tuvo lugar el llamáu Gran muamientu vocálicu tresholmandu la luenga nel Inglés muelnu d'ogañu. Beowulf y los Cuentos de Canterbury son los mehoris ehemprus del ingres premuelnu. La obra de William Shakespeare tamién enfruyó nel ingrés d'ogañu. Es la primera luenga en: Australia Bahamas, Barbados, Bermuda, Dominica, Hibraltar, Granada, Guyana, Hamaica, Nueva Celanda, Antigua, Santa Lucía, Saint Kitts i Nevis, San Vicente i les Granadines, Trinidá i Tobago]], el Réinu Uniu, los Estaus Uníus.
Es primera luenga en Belice (col castellanu), Canadá (col francés), India (col Hindi i otras 17 luengas enos distintus estaus), Irlanda (col irlandés), Singapur (col Malayu, chinu, tamil) y Sudáfrica (col zulú, xosa, afrikaans i soto septentrional).
Es lengua oficial, enqui nun es la nativa en Camerún, Fiyi, los Estaus Ferederaus de Micronesia, Ghana, Gambia, Hong Kong, Kiribati, Lesotho, Liberia, Kenia, Namibia, Niheria]], Malta, las Islas Marshall, Paquistán]], Papua Nueva Guinea, las Filipines, las Islas Salomón, Samoa, Sierra Lleona, Suazilandia, Tanzania, Zambia i Zimbabue.
Funetica
Notas:
Las vocalis son las que más iferencia tienin entri las rehionis.
Esti sistema consonánticu el ingrés usa símbolus del alfabetu fonéticu entrenacional (IPA) cun símbulus SAMPA enos corchetis:
Gramática
En ingrés ai cuatru tiempus verbalis fondamentalis: presenti, pasau, huturu i condicional. Drentu de ellus están:
Dependiendu e si son regularis o no, los verbus tienin distintus pasaus, que son dos:
En cuantu a los verbus infinitivus, ésts esmiençan con la parabra to, po ehemplu:
Los pronombris presonalis que se escribin detrás de los verbus al conhugalos (yo, tú, él, nusotrus, vosotrus, ellus) son:
Nel presenti simpli, el verbu sigui en infinitivu, peru se elimina la parabra to enas holmas I, You, We i "They".
Ehemplu:
Enqui, en las formas He i She, se poni una -s al velbu.
Vél tamien
Luenga alemana
Manuel García Matos
Manuel García Matos ( * Prasencia 1912 - † Madril 1974) jue un famosu folclorista y miembru el Instituto Español de Musicología. Jiðu estuyus de violín, frauta, pianu, armonía y contrapuntu. Con 18 añus junda los Coros Extremeños y esmienza a labutal pola recopilación literariu-musical de cantaris, centrándussi nel estuyu d'istrumentus y danzas. Primeru jaði esti trebaju en Estremaúra, pa más tardi acontinalla pa otrus lugaris, llegandu a arrejuntal más de 10 000 documentus musicalis.
Nel añu 1945 se le atorga el premiu Nacional de Folclori y llega a sel catedráticu d'esta materia nel Real Conservatorio de Música de Madrid.
Pubricó un cancioneru la Arta Extremadura y otru la provincia Mairil, assina cumu el trebaju incompretu "Danzas Populares de España", con música y coreografía, de la que namás que se pubrican los tomus al tentu Estremaúra, Andaluðía y Castilla la Nueva. Cona tutela la UNESCO, elaboró la "Magna Antología del Folclore Musical de España".
Tuvu un intrés particulal pol flamencu, amás de sel un apassionáu la música pa frauta tres buracus y tamboril. Se le pue escuchal tocal essi istrumentu enas grabacionis d'Alan Lomax pa Estremaúra (los pindongus y el quita y pon de Montirmosu y unas melodías pa danzas de paléus), l´únicu documentu que tenemus d'él tocandu música.
Júliu
Júliu [ˈhʊlju] (del latín Iulium [ˈjuːlɪʊm] "(mes) Júliu") o Santa-Marina  es el sétimu mes el añu nel calandáriu gregorianu i cuenta con trentiún dias. Originalmenti llamau Quintilis, hue renombrau a "Júliu" en onol al famosu romanu Júliu Cesa (Iulius Caesar, en latín), quien nació nesti mes.
Leucocitu
Los leucocitus (del griegu λευκός [leukós] ‘blancu’, y κýτος [kytos] ‘bolsa’, d'ahí que tamién sean llamaus glóbulus blancus) son un conjuntu heterogéneu de células sanguíneas que son ejecutoras la respuesta inmunitaria, interviniendu asína en la defensa del organismu contra sustancias estrañas o agentis infeziosus (antígenus). S'originan en la médula ósea y en el tejíu linfáticu. Los leucocitus son producíus y derivaus d'unas células multipotencialis en la médula ósea, conocías comu células mairi hematopoyéticas. Los glóbulus blancus s'encuentran en toïtu el organismu, incluyendu la sangri y el tejíu linfoidi.
Existin cincu diferentis y diversus tipus de leucocitus, y varius d'ellus (incluyendu monocitus y neutrófilus) son fagocíticus. Estos tipus se distinguin por las sus características morfológicas y huncionalis.
El númeru de leucocitus en la sangri s'estila comu un indicador d'enfermedá. El recuentu normal de glóbulus blanuos fluctúa enti 4 y 11 x 109/L, y s'estila espresalsi comu 4000-11 000 glóbulus blancus por microlitru. Conforman, aproximadamenti, el 1% del volumin sanguíneu total d'un adultu sanu. Al aumentu del númeru de leucocitus por cima del límiti superior se le llama leucocitosis, y al decrecimientu por debaju del límiti inferior se le llama leucopenia.
Trastornus
Ai dos principalis categorías de trastornus qu'involucran glóbulus blancus: los trastornus proliferativus y las leucopenias. En los trastornus proliferativus ai un aumentu en el númeru de leucocitus; esti aumentu es comúnmenti reactivu (por ejemplu, cuandu se debi a una infezión) peru pué sel cancruosu, tamién. En las leucopenias ai un decrementu en el númeru de leucocitus. Dambus trastornus son cuantitativus. S'á observau que los procesus apoptóticus en leucocitus puría estal relacionau con generación de radicalis libris en la mitocondria a partil d'un cambiu en la homeostasis del calciu intracelular. Los trastornus cualitativus los glóbulus blancus entran en una categoría distinta; en éstus el númeru de leucocitus es normal, peru las células no huncionan adecuadamenti.
Provincias d'España
La província es una devisión territorial d'España, d'alcuerdu cola Costitución española.
Ogañu, en España ai 50 províncias, que comprendin la totaliá el territóriu español, i las ciais autúnomas de Ceuta i Melilla.
Preceentis: los primerus proyeutus de devisión provincial
El rehormismu borbónicu hizu angunus cámbeus ena olganiçación políticu-territorial d'España, cumu el criaeru e las audéncias i entendéncias. Sin embargu, acontinaban prevaleciendu en gran miia las devisionis hereás de los Habsburgo, con territórius d'estensión desigual i con varius encravis dunas províncias en otras. Pa remeyal estu, los elustraus propusierun una devisión racional del Reinu. El primel proyeutu sériu hue el criau entri 1799 i 1805 pol superintendenti e Hazienda Miguel Cayetano Soler. Sin embargu, los pobremas políticus de los añus en que se elaboró el proyeutu nu premitierun la su realización, que hue retomau polas Cortis de Cádis pocu aluspués.
Duranti la ocupación francesa, José Bonaparte, pol Rial Decretu e 17 d'Abril de 1810, crió una nueva olganización alministrativa i territorial, carcá el moelu e departamentus francesis: consistia ena devisión del pais nuna seri e prefeturas i su-prefeturas qu'eliminaban las devisionis alministrativas del Antigu Réhimin. Nu ostanti, esta nueva devisión abati nu hue operativa pos esti gobielnu tan solu controlaba una pequeña parti el territóriu español, i, pol otra parti, Napoleón praneaba la encorporación a Fráncia e las tierras al norti d'Ebru.
Pola su parti, las Cortis de Cadis retomaban en 1812 los proyeutus de los elustraus: decretarun la supresión de los antigus reinus, províncias i entendéncias en que se deviia España, i hizun una nueva devisión del pais en províncias, regulariçá i racionaliçá. Sin embargu, el proyeutu nu puu chegal a apricalsi, pos la güerta a España el asolutismu e la manu e Fernando VII ehó sin efetus esta devisión provincial, al abolil en 1814 la Costitución de Cadis, gorviéndusi al esquema pulíticu-alministrativu el Antigu Réhimin. Duranti el Trieniu Liberal (1820-1823) se gorveria a establecel la devisión provincial ensayá polas Cortis de Cadis, peru sedria e nuevu suprimia pol Fernando VII al arrecuperal el puel asolutu. La olganización provincial definitiva sedria adotá aluspués la muerti d'ésti en 1833, al asumil la Rehéncia la su esposa María Cristina de Borbón, con apoyu los liberalis.
Orihin i previsionis costitucionalis
La devisión provincial atual hue ideá en 1833 pol Javier de Burgos sobri los arrayus los antigus reinus ispánicus, basándusi enos idealis igualitarius i centraliçaoris del Nuevu Réhimin sulhiu pola Revolución Francesa. S'estableció oficialmenti cumu devisión provincial d'España meyanti Rial Decretu e 30 e Noviembri. Esta devisión acontina básicamenti vihenti, ecetu pol pequeñus ahustis territorialis enos añus enmeyatamenti posterioris i cola ececión del decretu-lei promulgau pol diretóriu e Miguel Primo de Rivera el 21 e Setiembri e 1927 pol que se deviin las islas Canárias en las dos províncias atualis.
La vihenti Costitución española arrecohi la devisión provincial del Estau, al establecel qu'ésti «''s'olganiça territorialmenti en monicípius, en províncias i enas Comuniais Autúnomas que se costituyan. Toas estas entiais goçan d'autunomia pala hestión los sus respetivus enteresis''».
Amás, el artículu 141.1 de la Costitución española defini la província cumu la «entiá local con presonaliá hurídica propia, detelminá pola agrupación de monicípius i devisión territorial pal cumprimientu las ativiais del Estau».
La Costitución tamién gasta a las províncias cumu basi el establecimientu las Comuniais Autúnomas. Pol sabulugal, el artículu 143 izi que «...las províncias arrayantis con caraterísticas estóricas, curturalis i económicas cumunis, los territórius insularis i las províncias con entiá rehional estórica pudrán aceel al su autugobielnu i costituilsi en Comuniais Autúnomas». D'esti mó, en España desistin Comuniais Autúnomas pruriprovincialis (es izil, hormás pol várias províncias) i uniprovincialis (es izil, hormás pol una sola província).
Pol otra parti, se toma a la província cumu cercuscrición a efetus de las elecionis heneralis al Congresu los Diputaus i el Senau.
Olganiçación alministrativa
Con caratel ordináriu, el gobielnu i el alministraeru autúnomu e ca província correspondin a la su Diputación Provincial.
Sin embargu, desistin diversus rehíminis deferentis del ordináriu:
Aspetus estaísticus
Dendi 2003 i pa finis estaísticus, basás enas normativas uropeas i fihás pola Eurostat, s'alcuentran las uniais NUTS en vigol ena Uñión Uropea. Las 50 províncias españolas i las dos ciais autúnomas (Ceuta i Melilla) s'alcuentran crasificás enos nivelis NUTS-3.
Tabra e províncias
Ena siguienti tabra se listan alfabéticamenti tolas províncias, la su capital, la comuniá autúnoma a la que preteneci i la lista los sus monicípius. <table class="sortable" cellpadding="4" cellspacing="0" style="margin: 0.5em 0.5em 0.5em 1em; padding: 0.5em; background: #f9f9f9; border: 1px #aaa solid; border-collapse: collapse; font-size: 95%;"> Província Capital Comuniá autúnoma Álava Vitória Pais Vascu Albaceti Albaceti Castilla-La Mancha Alicanti Alicanti Comuniá Valenciana Almería Almeria Andaluzia Asturias Ovieu Prencipau d'Astúrias Ávila Ávila Castilla i León Badajós Badajós Estremaúra Barcelona Barcelona Cataluña Burgus Burgus Castilla i León Caçris Caçris Estremaúra Cadis Cadis Andaluzia Cantabria Santandel Cantabria Castellón Castellón dela Prana Comunidá Valenciana Ciá Real Ciá Real Castilla-La Mancha Córduba Córduba Andaluzia La Coruña La Coruña Galicia Cuenca Cuenca Castilla-La Mancha Herona Herona Cataluña Graná Graná Andaluzia Guadalajara Guadalajara Castilla-La Mancha Guipúscoa San Sebastián Pais Vascu Güerva Güerva Andaluzia Güesca Güesca Aragón Islas Balearis Palma de Mallorca Islas Balearis Haén Haén Andaluzia León León Castilla i León Léria Léria Cataluña Lugu Lugu Galícia Madril Madril Comuniá e Madril Málaga Málaga Andalucia Múrcia Múrcia Región de Murcia Navarra Pamplona Comuniá Foral de Navarra Orensi Orensi Galícia Paléncia Paléncia Castilla i León Las Palmas de Gran Canaria Las Palmas de Gran Canaria Canarias Pontevedra Pontevedra Galícia La Rioha Logroñu La Rioha Salamanca Salamanca Castilla i León Santa Cruz de Tenerife Santa Cruz de Tenerife Canarias Segóvia Segóvia Castilla i León Sevilla Sevilla Andaluzia Sória Sória Castilla i León Tarragona Tarragona Cataluña Teruel Teruel Aragón Toleu Toleu Castilla-La Mancha Valéncia Valéncia Comuniá Valenciana Valladolís Valladolís Castilla i León Vizcaya Bilbau Pais Vascu Çamora Çamora Castilla i León Çaragoça Çaragoça Aragón Las ciais de Ceuta i Melilla nu están integrás ena olganización provincial, sinu costituias en Ciais Autúnomas con arreglu a los sus propius Estatutus d'Autunomia.
Páhina Prencipal (museu)
<- Gorvel al museu
{| style="border: 0; background-color: #ffffff" cellpadding="0" cellspacing="10" Indirgui destacáu
Hundación Wikimedia
La Hundación Wikimedia (Wikimedia Foundation, Inc. en ingrés) es la organiçación mairi e Güiquipeya, Güiquinotícias, Güicionáriu, Güiquilibrus, Wikiquote, Güiquihuenti, Commons, Güiquispecis, Güiquivelsiá i la ya abaldoná Nupedia. Es una organiçación sin fin de lucru istituia bahu las leis de Florida (Estaus Uñius). La su desisténcia hue oficialmenti anunciá pol diretol heneral de Bomis i cohundaol de Wikipedia, Jimbo Wales, el 20 e húniu e 2003. El nombri e "Wikimedia" hue anombrau pol Sheldon Rampton nuna lista e correu (WikiEN-l) en marçu el 2003. Los nombris los domiñus http://wikimedia.org i http://wikimediafoundation.org huerun adquiridos para la Fundación por Daniel Mayer.
Consehu
Las siguientis presonas horman parti el consehu la Hundación Wikimedia.
La lista mas atual, con biugrafias, s'alcuentra en Consejo_de_Administración.
Capítulus localis
Los proyeutus de Wikimedia tiinin un alcanci entrinacional i án causau un emportanti impatu en tol mundu. P'acontinal con esi désitu sobri un nivel d'olganiçación, Wikimedia costrui una redi entrinacional d'olganiçacionis asociás.
Los capítulus localis son olganiçacionis endependientis que compartin los ohetivus de la Hundación Wikimedia i los apoyan endrentu duna rehión heugráfica especifica. Ellus apoyan la Hundación Wikimedia, la comuniá Wikimedia i los proyeutus de Wikimedia e deferentis hormas: arrecohiendu donacionis, olganiçandu acontecimientus i proyeutus localis, difundiendu los proyeutus de Wikimedia, el conteniu libri i la curtura Wiki. Tamién provein a la comuniá un puntu e contatu entri compañerus pa rializal neseziais específicas localis.
Los capítulus localis son asociacionis endependientis sin el control legal u la responsabiliá los sítius web de la Hundación Wikimedia i viceversa.
Juan José Camisón
Juan José Camisón Fernández (Juan Kam)  (Torre de Don Miguel, 1949), es un filólogu i escrebiol estremeñu autol las obras Marabajas i Jarramplas /Cuentos Desconcertantes/ Hijos de sangre/.
Biografía
Tuvu nacéncia ena Torri en 'os 50. Los sus primerus estuyus huerun en Huenti Cantus i Caçris. Culsó Filolohia francesa i ingresa ena Univelsiá Salamanca, otuviendu la licenciatura i trebahandu cumu letol en Niça acontinación. Angañu es professol enas matérias Luenga i Literatura francesa ena Facurtá Holmación el Professorau ena Univelsiá d'Estremaura.
Correúra profissional
Cumu filólogu tien escrebiu enos "Cuadernos de Filología Francesa" los endirguis al tentu Santa Ulália veloquilus estus: Santa Eulalia de Mérida en una cantilena francesa del siglo IX (2004) i La cantiléne de Sainte Eulalie (2006).
Nel su labutu cumu namorau la curtura estremeña tien escrebiu i participau paí nangunus trebahus cumu en Guijo de Granadilla, 100 años de imágenes (2007) andi s'enclui un testu n’estremeñu entitulau Cosas d’enantis u el endirgui El Capazo en Fiestas para viajar y conocer (2008). Pueminas suyus feguran tamién ena antolohia lingüística Iberia polyglotta (2006). D'especial enterés es el su Manifiesto sobre el extremeño, bichu que leyó nel I Congreso sobre el extremeño en Carçailla (2002). Angañu anda nel preparaeru un icionáriu, el Diccionario extremeño de la Sierra de Gata.
Ha síu incruíu ena "PRIMERA ANTOLOGÍA DE PUESÍA EXTREMEÑA: DE GRABIEL Y GALÁN A JUAN JOSÉ CAMISÓN". Ha síu pubricáu pol el Departamentu de Filología Románica de la Univelsiá d'Extremaúra, en CUADELNUS DE FILOLOGÍA FRANCESA. Ha síu pubicáu pol la Real Academia de Extremaúra de las Letras y las Altis, en ARS ET SAPIENTIA. Ha síu pubricáu pol la Univelsiá Autónoma de Méjicu en LA POESÍA DEL ENCUENTRU (2013), en ondi figuran poetas de tuitu el mundu que escribin en lenguas a piqui de desapaecel. Ha síu traducíu a más 'e 30 idiomas (vel PER VERSUM)
Tolas sus obras puein velsi ena su páhina pressonal.
Obra
Autol bilíngüi i ahechón, tien escrebiu albundosas obras lo mesmu en castellanu qu'en estremeñu. En castellanu son las obras:
En estremeñu á cultivau el relatu brevi i la puesia.
*  El corazón y la espada, 1999.
Antoni Gaudí
Antoni Gaudí i Cornet (Reus o Riudoms, Tarragona, 25 de juñu de 1852 - Barcelona, 10 de juñu de 1926) hue un arquitetu catalán. Está considerau comu unu los arquitetus mas emportantis del modernismu catalán. Es famosu sobri tó pol el su estilu original i vanguardista, inspirau muchas vecis en elementus de la naturaleza.
En 1878 otieni el títulu d'arquitetu ena Escuela d'Arquitetura de Barcelona.
La su obra puei deevil-se en tres etapas:
Espenó el dia 10 de juñu de 1926 nel espital de la Santa Creu, de Barcelona, endespues de sel entallau por un tranvía el dia 7 de juñu.
Vocal temática
En induropeu i ciertas luengas dél derivás, vocal que sirvi de transición entri la raís i la desinéncia.
Vocal temática en induropeu
La vocal temática sulhió en induropeu nun prohessu tardiu de regularización la luenga, pa facilital l’unión entri raizis consonánticas i morfemas aglutinaus qu’endispués dierun passu a las desinéncias. Nu tiini, pol tantu, valol semánticu, sinu morfolóhicu. La vocal temática en induropeu gastaba sempri un timbri meyu e/o, alternandu nel su usiu sigún las destintas categorias la luenga: nom. *dom-o-s/* voc. dom-e “casa”; *e-bher-e-t “llevaba”/*e-bher-o-me “llevabamus”.
Vocal temática enas luengas crássicas
El empreu la vocal temática acontinó enas luengas estóricas i hue mu emportanti sobritó en morfolohia nominal, ya que premitió la nacéncia dun paradima regulal tantu en griegu cumu en latín ondi dessistiria l’alternáncia e/o nel tema la parabra. En dambas a dos luengas esti paradima regulal compusu la segunda declinación. V. gr.: *wlkwos “lobu”: gr. nom. λύκ-ο-ς, voc. λύκ-ε, ac. λύκ-ο-ν, hen. λύκ-ο-ιο > λύκου, dat. λύκ-ω-ι; lat. nom. lup-o-s > lupus, voc. lup-e, ac. lup-o-m > lupum, dat. lup-o-i > lupo, abl. lup-o-d > lupo; scr. nom. vrk-a-s, voc. vrk-a, ac. vrk-a-m, gen. vrk-a-sya, abl. vrk-a-d, dat. vrk-a-ya, locat. vrk-e, estr. vrk-a. El latín, pol sel luenga d’acentu tónicu, aborró muchas destas alternáncias prencipalmenti ena flessión verbal pol apofonias: *fer-o-mos > fer-i-mus “llevamus”; *ed-o-mos > edimus “comemus”.
Bibliografia
Indogermanische Ursprache
Dátilu
En griegu, deu, pol sel comparantis las tres partis el pie colas de las falanhis el deu.
En métrica el dátilu (gr. δάκτυλος) es el pie compuestu pol quatru moras u tiempus repartius nuna sílaba larga i dos brevis. El su esquema es velequí esti: ˉ ˘ ˘. Se trata dun pie de rimu descendienti, ondi el tiempu marcau se halla ena primel parti el pie ↑ - -. En luengas que'l su acentu es entensivu siguin el esquema de tónica + átona + átona: ´ - -. Parabras velaquí cumu nútriga u ímilu u seqüéncias cumu van los amigus pa casa possein rimu datílicu.
El rimu el dátilu es de tipu pal, es izil, 1:1.
Fernando de Rojas
Fernando de Rojas (1470 – 1541) hue un escrebiol, dramaturgu i pueta español. Es el autol La Celestina considerá una las mas grandis obras la literatura española, i la mas emportantis en la transición entri la Eá Meya i el Renacimientu.
Dátilu
Velsu datílicu
El prencipal velsu datílicu empreau ena Antigüeá hue el essámetru datílicu compuestu pol cincu piezis datílicus i un semipié de dos tiempus. Esti velsu hue el própiu la literatura épica i didáutica, gastau pol autoris cumu Omeru, Esiodu, Verhíliu, Lucanu u Lucréciu. En elehia el essámetru se cominó con el pentámetru, velsu que cuenta tamién con dátilus, diendu lugal al dísticu elehiacu.
Fernando de Rojas
Tuvu nacéncia en La puebla de Montalbán (Toleu), dentru duna família de judius conversus. Estuyó leis ena Univelsiá de Salamanca, sigún él mesmu afirma en La carta el autol al su amigu, que procedi el testu de la su obra. Pareci documentau que acia 1496-97 abria oteniu el su grau de Bachiller en Leis.
Dátilu
Velsu datílicu
Enas métricas las idiomas recientis, los dátilus s’án olganizau en velsus decassílabus, essadecassílabus, etadecassílabus i bidecassílabus, cumu nel chascu la literatura en luenga castellana.
Iponati
Iponati (en griegu Ἱππῶναξ, "caudillu caballus" ) hue un cantautol satíricu hóniu.
Fernando de Rojas
Ogañu nu se duda de que seya el autol de La Celestina. El autol reveló el su nombri i lugal de naciéncia en un famosu acrósticu al prencipiu la segundera edición del añu 1500. Nu se le conoci nenguna algotra obra ni es mencionau pol nenguno de sus contemporáneus.
Fajalauza
La fajalauza es un estilu cerámica caraiterísticu la ciá de Granada (Andaludía) y los sus alreoris. Se trata d'una las cerámicas de mayol pureda d'España, ya que s'ha conselvau cuasi que intata dendi los tiempus los morus.
Fernando de Rojas
Se sabi que vivia en Talavera de la Reina, puebración de la que angunus autoris crein que hue alcaldi.
Iponati
Via
Iponati era natural la cia hónia d’Éfesu, pátria tamién d’Eráclitu i afroreció pa la segunda metá el sigru VI. Nolmalmenti se le mienta cumu Iponati d’Éfesu. Son nulas las enteracionis tocantis a la su via. Dalcuerdu cona opinión común, bia naciu en güena família, peru pol mó el soberanu Atenágora tuvu que dehuyil d’Éfesu pa buscal arriu enas Clazómenas. Estu veloquí lleva a pensal que la família Iponati huera del partiu contráriu u simprimenti inimiga el nuevu tiranu. La situación nu sedria demaseau favorabri quandu plontu se vidu ena calli de pidiol. En estuviendu de méndigu tuvu que gandayeal, gandingueandu polas esquinas, cantandu pa puel vivil. S’inora la fecha la su muerti.
Fajalauza
Etimología
El su nombri le vien pol mé de que los antigus jolnus y alfaris ondi se jadía estaban assitiáus a la vera la Puerta de Fajalauza, nel barriu el Albaicín.
Iponati
Obra
El cantautol Iponati escrebió yambus bulronis i de guarreu, lo mesmu qu’Arquílocu i Semónidi, ara, mas mancornantis i rúspirus. Se conselvan angunus framentus largus i algotrus mas escachainus enos que, abati gañendu, se queha de la su situación probécia, piyendu pan, vinu i un berrendu pa tapalsi, groheándusi de la su própia mala fortuna con un ton mangalochanu, gastandu luenga la calli.
Fajalauza
Motivus
Los debujinus suelin sel animalis (pajarinus varius) y prantas, temas clássicus la cerámica musulmana. Amás, la graná, símbulu la ciá, apaeci ena juerza las piezas con motivus froralis. A vedis se gastan tamién motivus eráldicus. Las coloris típicas conas que se jadin los dibujus fajalauza son el adul, el verdi y el moráu sobri jondu brancu.
Iponati
Abreviaturas
Dalcuerdu con el Liddell-Scott, l’abreviatura qu’alcibi esti autol es la de Hippon., sigún el su nombri latinizau Hipponax.